cyanic-selkie/wikianc huggingface dataset:
Irish Socialist Republican Party
ISRP gav ut den første regelmessige sosialistiske avisen i Irland, Worker's Republic. Partiet stilte også kandidater i lokalvalg, representerte Irland i Den andre internasjonalen og agiterte omkring saker som boerkrigen og minnemarkeringene for 1798-opprøret. Det var det første partiet i Irland som fremmet kravet om en selvstendig republikk.
Connolly var heltidsansatt i partiet. Han forlot Irland og dro til USA i 1903 etter en intern konflikt, og kom ikke tilbake før i 1910. Det ser ut til at smålige konflikter i partiet og hans personlige økonomiske problemer var de fremste årsakene til at han reiste ut. Hovedkonflikten stod mellom Connolly og den andre ledende stjernen i partiet, Edward Stewart, om strategi for fagforeningsarbeid og valgorganisering. Partiet ble fullstendig inaktivt kort tid etter at Connolly forlot Irland. Han sammenlignet det å miste partiet med det å miste et barn.
I 1909 ble partiet gjenopprettet under et nytt navn, Socialist Party of Ireland. Dette lyktes ikke i å etablere seg skikkelig, først og fremst fordi Connolly da han kom tilbake fra USA året etter hadde kommet til at revolusjonen heller måtte utløses av en stor fagforening enn av et parti, og derfor engasjerte seg i Irish Transport and General Workers' Union og dens milits Irish Citizen Army.
Partiet ble igjen etablert i 1921 som Communist Party of Ireland.
Ungarn under Kortbane-VM i svømming 2016
Ungarn deltok under Kortbane-VM i svømming 2016 i Windsor, Ontario i Canada fra 6. - 11. desember 2016.
Loimaa kommune
Loimaa kommune ble slått sammen med Loimaa by i 2005.
Margrete av Danmark
Margrete av Danmark (født 23. juni 1456, død ca. 14. juli 1486) var datter av kong Christian I av Danmark (1448–1481), Norge (1450–1481) og Sverige (1457–1464), og hans hustru Dorothea av Brandenburg.
Biografi
I juli 1469 ble Margrete giftet bort til kong Jakob III av Skottland (1460–1488) i Holyrood Abbey.
Margrete fødte tre sønner:
William Sinclair, 1. jarl av Caithness var på denne tiden den norske jarlen av Orknøyene, og fikk i 1473 festningen Ravenscraig i bytte for jarldømmet Orknøyene som ble lagt direkte inn under den skotske trone.
Margrete døde ved Stirling Castle og ble begravd i Cambuskenneth Abbey. Maleren Hugo van der Goes har utført et portrett av henne.
Ettermæle
Margretes etterkommer Jakob VI giftet seg med en annen prinsesse av Danmark og en slektning av Margrete, Anne av Danmark, søster til Christian IV. Jakob og Anne ble stamforeldre til alle framtidige monarker av både Skottland og England.
Da det på 1900-tallet ble økende misnøye med de britiske sentralmyndighetenes behandling av distriktene, ble den historiske avtalen om Margretes ekteskapskontrakt gravd frem igjen. En bønn ble sendt til kongene i Norge og Danmark om kontantutbetaling av Margretes medgift til det skotske finansdepartementet, slik at Orknøyene og Shetlandsøyene kunne tilbakeføres til sin opprinnelige posisjon som en del av Norge, eventuelt Danmark, og ikke som en del av Storbritannia. Da dette ikke var politisk mulig, ble ikke løsrivelsen foretatt, skjønt medgiften er fortsatt ikke betalt. Til tross for skotsk overtagelse ble ikke forbindelsen til Norge brutt. Norske institusjoner og myndigheter fortsatte delvis å fungere, og norsk var i hvert fall på Shetland både tale- og skriftspråk i ganske lang tid.
Norsk lovkommentar
Norsk lovkommentar (tidligere Karnov: norsk kommentert lovsamling) er et kommentarverk til norske lover. Det inneholder både tekst og kommentarer til alle gjeldende lover. Onlineutgaven inneholder også en rekke rettsavgjørelser det er vist til i kommentarene og en del forskrifter, forarbeider og uttalelser. Norsk Lovkommentar utgis av Gyldendal Rettsdata.
Det har sitt opprinnelige navn etter den danske juristen Magnus Karnov, som utgav et dansk kommentarverk under dette navnet. Første norske Karnov-utgave kom i 1994, fra 2001-utgaven gis verket ut under navnet Norsk lovkommentar.
Lovene i Norsk lovkommentar er på samme måte som Norges lover organisert kronologisk, og ikke tematisk som i den danske Karnov. Hver side gjengir lovteksten øverst på siden, med angivelse av notenummer for hver enkelt kommentar, og kommentarene nedenunder.
Den nyeste utgaven, 2008, ble gitt ut i desember 2008. Dette er siste utgivelse av bokutgaven, og Norsk Lovkommentar leveres nå kun som elektronisk abonnement.
Norsk lovkommentar må ikke forveksles med Norsk lovnøkkel, en serie bøker med lovkommentarer beregnet på ikke-jurister.
Hovedredaktører
Norsk Lovkommentar har tre hovedredaktører. De opprinnelige hovedredaktørene var Peter Lødrup, Knut Kaasen og Steinar Tjomsland. Professor Peter Lødrup var hovedredaktør fra 3. september 1992 til sin død 16. juni 2010. Professor Knut Kaasen fra 3. september 1992 til 31. mars 2010. Steinar Tjomsland har vært hovedredaktør siden 3. september 1992 og er den siste av de opprinnelige hovedredaktørene. Høyesterettsdommer Arnfinn Bårdsen overtok etter Knut Kaasen 1. april 2010. Sivilombudsmann Aage Thor Falkanger overtok som hovedredaktør etter Peter Lødrup i 2010.
Referanser
Rettsdatas hjemmeside
Bobotov Kuk
Bobotov Kuk er det høyeste fjellet i fjellkjeden Durmitor. Fjelltoppen har en høyde på 2 522 meter over havet. Det ble lenge antatt at dette var det høyeste punktet i Montenegro, men nye målinger har vist at Montenegros høyeste fjell er Zla Kolata i Prokletije-massivet nær grensen til Albania.
Offisielt blir Bobotov Kuk likevel ansett for å være landets høyeste fjell.
Maniitsoq Museum
Dette området har vært befolket i over 4 000 år, og museet viser bilder og arkeologiske funn fra disse tidligere bosettingene. Den viser dermed funn fra saqqaqkulturen, vikingtiden og den senere thulekulturen.
Museet består av fire bygninger, og bygningene stammer fra 1840-tallet, fra kolonitiden. Bygningene lå opprinnelig i sentrum av byen, men ble på begynnelsen av 1970-tallet flyttet til nordsiden av byen, da fiskefabrikken skulle bygge ut.
En av bygningene er viet lokal kultur, og stiller ut malerier, skulpturer, utskjæringer og annet kunsthåndverk fra Maniitsoqområdet.
Zeta (elv)
Zeta (serbisk-kyrillisk: Зета) er en elv i Montenegro. Den har sitt utspring nær Nikšić, nedenfor høyden Planinica og renner østover i 65 km før den munner ut i Morača like nord for Podgorica.
Navnet Zeta kommer fra en tidlig rot og betyr «innhøsting». Elvens nedbørfelt var et tidlig senter for den serbiske staten som fra 800-tallet vokste fram her, og som fikk navnet Zeta. Fra 1356 var denne staten styrt av to lokale, montenegrinske kongehus, det ene av dem med utspring nettopp i Nikšić.
Fylkesvei 160 (andre betydninger)
I Norge finnes fylkesvei 160 i de følgende fylkene:
Zeta (elv)
Zeta er den viktigste sideelven til Morača. Perućica vannkraftverk nær Nikšić (307 MW, 970 GWh) benytter Zeta til å generere elektrisitet. Etter dette svinger elven seg gjennom Bjelopavlićidalen før den munner ut i Morača et par kilometer nord for Podgorica.
Stephen Gardiner
Stephen Gardiner (født 1497, død 12. november 1555) var en engelsk biskop og statsmann. Han var blant annet rikskansler under Maria I.
Tidlig liv
Han ble født i Bury St Edmunds; fødselsåret er ikke sikkert kjent. Faren het John Gardiner og var en velstående tekstilhandler som var født i byen. Han sørget for at sønnen fikk en god utdannelse. Moren Helen var ifølge ubekreftede historier en uektefødt datter av Jasper Tudor, 1. hertug av Bedford.
Gardiner møtte i 1511, da han ser ut til å ha vært tidlig i tenårene, Erasmus i Paris. Han hadde da sannsynligvis allerede begynt sine studier ved Trinity Hall i Cambrdige, hvor han utmerket seg i klassiske fag, spesielt gammelgresk. Han viet seg så til jus, både kirkerett og sivilrett, og var få fremragende at ingen kunne utfordre hans ledende rolle innen fagene. I 1520 tok han doktorgraden i sivilrett, og året etter i kirkerett.
Diplomatisk karriere
Hans evner tiltrakk seg raskt Thomas Wolseys oppmerksomhet, og han ble hentet inn som kardinalens sekretær. Gardiner var med Wolsey til More Park i Hertfordshire da Henrik VIII og de franske ambassadørene kom dit for å undertegne Moretraktaten. Dette var antagelig første gang kongen traff ham, og det ser ut til at det tok tre år før han kom i kongelig tjeneste. Han samlet mye kunnskap om utenriksaffærer mens han jobbet for Wolsey, og i 1527 ble han sammen med Thomas More utnevnt til kommissær for England og sendt for å utarbeide en traktat med de franske ambassadørene om støtte til en hær i Italia som kunne kjempe mot Karl V av det tysk-romerske rike.
Gardiner ser ut til å ha vært den i følget som best forsto viktigheten av oppdraget. Henrik VIII ville sikre sin allianse med Frans I av Frankrike, og sikre seg den franske kongens støtte for sine planer om å skille seg fra Katarina av Aragón. Under oppdraget i Frankrike kom det beskjed fra kongen om at Gardiner, kjent ved hoffet som Master Stevens, skulle sendes tilbake for å få nye instruksjoner. Wolsey svarte at han ikke kunne avse Gardiner, fordi han var det eneste redskapet han hadde for å fremme kongens «hemmelige sak».
Ford Mondeo
Ford Mondeo er en bilmodell fra den globale bilprodusenten Fords europeiske avdeling. Den ble produsert fra 1993 til 2022. Navnet «Mondeo» er avledet av det latinske ordet for verden, «mundus». Mondeo ble produsert i Genk, i den østlige delen av Limburg-provinsen i Belgia fra lanseringen i 1993 og fram til 2013. Med oppstart av 2014 modellen ble produksjonen flyttet til Ford fabrikken i Valencia Spania. Mondeo erstattet ved lanseringen Ford Sierra i Europa og Ford Telstar i store deler av Asia, mens søstermodellene Ford Contour og Mercury Mystique erstattet Ford Tempo og Mercury Topaz i USA. Disse modellene ble produsert i USA og Mexico.
Stephen Gardiner
Diplomatisk karriere
Året etter ble Gardiner, som fortsatt jobbet for Wolsey, sent til Italia sammen med Edward Fox, profossen ved King's College i Cambridge. Denne gang var oppdraget å fremme skilsmisseplanen overfor paven. Brevene Gardiner sendte under dette oppdraget er bevart, og gir et godt bilde av hans arbeidsiver og hans gode evner til å utføre sitt oppdrag. Kjennskapen til kirkerett gav ham en stor fordel. Instruksen var å sikre en pavelig tillatelse til at Wolsey og Campeggio kunne høre saken og bestemme uten noen ankemulighet. Dette var en uvanlig forespørsel, som under normale omstendigheter ikke kunne bli innvilget. Klemens VII var i Orvieto, og hadde nylig kommet seg unna tysk-romersk fangenskap i Castel Sant'Angelo. Selv om frykten for keiseren var stor, hadde også Henrik VIII en slik status at en legitim forespørsel ikke kunne avvises. Paven la frem spørsmålet for kardinalene som ledsaget ham, og Gardiner talte kongens sak overfor dem.
Ford Mondeo
Generasjonene
Mercury Mystique gikk ut av produksjon da andre generasjon (Mk2) ble avviklet.
Stephen Gardiner
Diplomatisk karriere
Paven gav til slutt tillatelse til at Campeggio og Wolsey kunne høre saken i England, men uten rett til å foreta en endelig beslutning. Wolsey anså ikke at dette var nok, og han instruerte Gardiner om å takke paven, men å forsøke en gang til. Paven skulle minnes på at han ville miste velvilje hos Henrik, og det skulle avgis løfte om at dekretet skulle ødelegges etter å ha blitt vist til kongen, slik at det senere ikke kunne brukes mot paven. Klemens gav til slutt etter, med det forbehold at dekretet skulle gis til Campeggio som skulle vise det til Wolsey og kongen og deretter ødelegge det. Gardiner kunne etter dette vende hjemover, men ble allerede neste år sendt tilbake til Roma. Forhandlingene hadde da blitt forsinket på grunn av at dekretets eksistens hadde blitt kjent i Spania, og denne gang gav paven ikke etter.
Ford Mondeo
Mondeo Mk1 (1993-1996)
Mondeo ble lansert i mars 1993, som firedørs sedan, femdørs kombi og femdørs stasjonsvogn. I motsetning til Sierra er Mondeo forhjulsdreven (med unntak av en sjelden firehjulsdreven versjon som kun ble levert med motoreffekt på 132 hk). Utviklingen av Mondeo foregikk delvis hos Fords amerikanske avdeling i Michigan, og delvis hos den europeiske avdelingen.
Mondeo Mk2 (1996-2000)
Modellen fikk en ansiktsløftning i oktober 1996, og det aller meste ble forandret – kun dører og tak var identisk med Mk1-modellen. Interiør og motorer fikk også en rekke oppdateringer.
Stephen Gardiner
Biskop
Gardiner lyktes med å få en fordelaktig uttalelse, noe som krevde mer kreativitet enn dyd. I november 1531 ble han belønnet med en utnevnelse som biskop av Winchester, et sete som hadde vært vakant siden Wolseys død. I tillegg til den uventede utnevnelsen lå det stor ære i uttalelsen kongen kom med, der han sa at om Gardiner hadde vært servil var det ikke for å oppnå fordeler for seg selv. Kongen og Gardiner hadde ved flere tilfeller hatt åpne diskusjoner. Normalt var dette svært uheldig for karrieren under Henrik VIII, men han hadde stor respekt for Gardiner. I 1532 oppstod det imidlertid en konflikt mellom dem fra Gardiner mot kongens vilje tok del i å skrive Answer of the Ordinaries, et tilsvar til Underhuset som hadde kommet med klager på biskopene. Han skrev selv et forsvarsbrev til kongen.
Ford Mondeo
Mondeo Mk3 (2000-2007)
Tredje generasjon ble lansert i oktober 2000, og var adskillig større enn sine forgjengere. To av problemene fra forrige generasjon – liten benplass bak og en svak dieselmotor – ble løst ved lengre akselavstand og montering av Fords nye Duratorq-motor i tredje generasjon Mondeo.
Stephen Gardiner
Biskop
Han ble ofte oppfattet som en av Thomas Cranmers assessorer, men ifølge Cranmer selv var han bare en assistent som advokat for kongen under prosessen som førte frem til at erkebiskopen erklærte ekteskapet ugyldig 23. mai 1533. Umiddelbart etter ble Gardiner sent til Marseille, hvor paven og Frans I traff hverandre i september. Henrik var mistenksom, ettersom Frans, som var hans allierte, tidligere hadde forsvart ham i forhold til skilsmissen. Under samtalen la Edmund Bonner frem at kongen ville appellere til et konsil dersom paven skulle felle dom mot ham. I 1535 ble Gardiner og andre biskoper invitert til å forsvare kongens nye tittel, «øverste leder for kirken i England». Resultatet var hans høyt roste verk De vera obdientia, som ble regnet som det beste forsvaret av kongelig overhøyhet. Samme år hadde han en disputt med Cranmer om visitas av bispedømmet. Han fikk også i oppdrag å svare på pavens brev hvor det ble truet med å frata Henrik riket.
Sigurd Grytten
Sigurd Klyve Grytten (født 9. september 1972) er norsk lobbyist som tidligere har hatt tillitsverv i Arbeiderpartiet og Europabevegelsen. Grytten var vararepresentant for Arbeiderpartiet i stortingsperioden 1997-2001, leder av Arbeiderpartiet i Bergen (2000–2002) og leder av Europabevegelsen (2001–2003).
Ford Mondeo
Mondeo Mk3 (2000-2007)
Modellen ble lever med flere utstyrsnivåer kalt Ambiente, Trend, Ghia, Ghia x, Titanium og Titanium x
Stephen Gardiner
Biskop
I det påfølgende årene deltok han i flere ambassader til Frankrike og Tyskland. På grunn av de hyppige utenlandsreisende hadde han liten innflytelse på kongens råd, men i 1539 deltok han i å sette Six Articles ut i livet. Dette førte til at biskopene Hugh Latimer og Nicholas Shaxton gikk av, og at den protestantiske fløyen i kirken ble forfulgt.
Sigurd Grytten
Grytten startet i Burson-Marsteller i 2003. I 2006 ble han leder for selskapets samfunnsavdeling i Norge, og i 2008 fikk han også rollen som nestleder for fagområdet «public affairs» (myndighetskontakt) i Europa. I 2009 overtok Grytten som administrerende direktør for Burson-Marsteller i Norge.
Ford Mondeo
Mondeo Mk4 (2007-2014)
Fjerde generasjon Mondeo ble første gang presentert sent i 2006. Modellen er basert på Fords nye EUCD-plattform, utviklet i samarbeid med Volvo og delt med modellene Galaxy og S-MAX. Plattformen er også planlagt brukt i flere kommende Volvo-modeller og neste generasjon Land Rover Freelander.
Stephen Gardiner
Biskop
I 1540, da Thomas Cromwell ble henrettet, ble Gardiner kansler for University of Cambridge. Noen år senere forsøkte han å få Cranmer dømt for heresi i forbindelse med Six Articles. Hadde det ikke vært for at kongen personlig grep inn kunne dette ha lykkes. Til tross for at Gardiner støttet kongen var han motstander av reformasjonen på doktrinært grunnlag. Han støttet ikke Henriks behandling av kirken, spesielt i perioden hvor Cromwell steg i rang. En slektning av ham, German Gardiner som jobbet som hans sekretær, ble i 1544 henrettet for høyforræderi. Dette var utløst av sekretærens syn på kongens overhøyhet, og Gardiners fiender antydet overfor kongen av det ikke bare var sekretæren som hadde slik meninger, men også biskopen selv. Men kongen trengte Gardiner like mye som han trengte Cranmer. Mens Cranmers autoritet som primas var nødvendig for å opprettholde kongens overhøyhet var Gardiner sentral i å vise at England ikke hadde falt bort fra troen. De to fikk således ha helt forskjellig syn på kongens kirkepolitikk. Gardiner ble til og med oppmuntret av kongen til å fremme anklager om heresi mot erkebiskopen; Cranmer kunne på sin side stole på at kongen ville beskytte ham i siste instans.
Ford Mondeo
Mondeo Mk5 (2014-2022)
Femte generasjon Mondeo ble vist frem første gang i 2012 og skulle bli lansert sommeren 2013. Etter utfordringer i forbindelse med flytting av produksjonen fra Genk i Belgia til Valencia i Spania, ble denne lanseringen utsatt til høsten 2014 i stedet. Denne modellen ble bygget på en global plattform og Mondeo selges i bl.a. USA som Ford Fusion.
Stokkvola
Stokkvola (lokalt også kalt Våttån) er et fjell i Levanger kommune i Trøndelag. Det ligger sør for tettstedet Åsen og har en høyde på 516 meter over havet.
Fjellet er et mye brukt utfartssted. Den enkleste veien til toppen er den 2,3 kilometer lange «Tusenårsstien» fra Møssingdalen skisenter i sørøst. Stien er tilrettelagt med rasteplasser, gapahuker og infotavler. Det er også mulig å gå rett opp den bratte nordsida av fjellet, fra Stokkmyra like sør for Åsen sentrum.
Ford Mondeo
Mondeo Mk6
I januar 2016 viste Ford frem en facelift av Ford Fusion. Faceliften kom som modellår 2017 og startet salget på senvåren/tidlig sommer 2016 i USA. Denne modellen har pr juni 2018 ikke kommet til Europa, hvor Mk5 fremdeles er til salgs. Til tross for at faceliften er over to år gammel foreligger det ingen offisiell informasjon fra Ford som tilsier at Mk6 faceliften kommer. Det finnes rykter om at Mondeo skal få faceliften i 2018, men det er også knyttet usikkerhet til modellens levetid i Europa med bakgrunn i at crossovere og SUV tar stadig flere markedsandeler fra stasjonsvognmarkedet.
Stephen Gardiner
Biskop
Kjetterske ideer spredde seg til stadig flere, og spesielt ble de utbredt etter at kongen giftet seg med Katarina Parr. Dronningen ble selv nesten dømt for heresi ved et tilfelle, da Gardiner med kongens godkjenning grep inn etter at hun hadde kommet med noen uheldige uttalelser under en samtale. Rett etter at hun giftet seg med Henrik ble fire menn ved hoffet dømt i Windsor, og tre av dem ble brent. Den fjerde, musikeren Marbeck, ble benådet etter anbefaling fra Gardiner.
Under Maria I
Da Maria I kom til makten satt Thomas Howard, 3. hertug av Norfolk og andre statsfanger av høy rang sammen med Gardiner i Tower. Da dronningen kom til London for første gang etter tiltredelsen slapp hun dem alle fri. Gardiner ble gjeninnsatt som biskop av Winchester, og utnevnt til rikskansler. Han fikk æren av å sette kronen på Marias hode under kroningsseremonien, og han åpnet hennes første parlament. I en periode etter kroningen var han hennes fremste rådgiver.
Som eldre mann fikk han under Maria i oppdrag å omgjøre mye av det han hadde bidratt til i tidligere år. Ikke minst var det viktig å vise at dronningen var ektefødt og at hennes mors ekteskap hadde vært gyldig. Maria var også katolikk, og Gardiners prinsipielle innvendinger mot reformasjonen førte til at han ble viktig i gjeninnføringen av katolsk trosliv. Han måtte formelt trekke tilbake det han hadde sagt offentlig om kongens overhøyhet i forhold til kirken. Det har blitt sagt at han skrev en formell tilbaketrekking av De vera obedientia, men det er antagelig en misforståelse. Skriftet det siktes til er antagelig hans preken på adventssøndag i 1554, etter at kardinal Reginald Pole hadde gitt riket absolusjon for skisma.
Som kansler hadde han den lite takknemlige jobben å forhandle frem en ekteskapsavtale mellom dronningen og Filip II av Spania. Han mislikte den spanske kongen, men gjorde sitt beste for å få en god avtale. Hans mål var generelt å sikre så gode vilkår for England som mulig, og spesielt at spanjolene ikke fikk noen innflytelse på styringen av England.
Det er uklart hvilken rolle han spilte i forfølgelsene av protestanter som fant sted i Marias regjeringstid. Det er ingen tvil om at han støttet den fornyede heresiloven, som ble vedtatt mens han presederte over House of Lords som rikskansler. Han var dommer i saken mot biskop John Hooper og i saker mot predikanter som ble fratatt retten til å virke som prester. Den kirkelige domstolen dømte ingen til døde, men dersom den dømte nektet å gå tilbake til Den katolske kirke var konsekvensen at de ble overlevert til sekulære myndigheter og brent. Det er tydelig at Gardiner forsøkte å overtale dem til å velge samme vei han selv hadde tatt tidligere, å tilfredsstille et minimumskrav for konfirmitet for å redde livet. Ingen fra hans eget bispedømme ble henrettet mens han levde, hvilket tyder på at han la mye i å redde dem fra bålet ved å finne formuleringer både den dømte og staten kunne akseptere.
I mai 1555 dro han til Calais for å forhandle om fred med Frankrike, men dette lyktes ikke. Han åpnet parlamentet i oktober samme år, men mot slutten av måneden ble han syk. Sykdommen utviklet seg raskt til det verre, og 12. november 1555 døde han. Han ble stedt til hvile i Winchesterkatedralen.
Flos
Flos er en slekt av glansvinger som tilhører underfamilien stjertvinger (Theclinae).
Utseende
Middelsstore stjertvinger (vingespenn ca. 30–45 millimeter) uten eller med korte stjerter på bakvingene. Hannenes overside er skinnende blå, med brune kanter på bakvingen. Undersiden er rødbrun med mørkere tverrstriper.
Levevis
Larvene blir stelt og passet på av maur i slekten Dolichoderus (Dolichoderinae). De lever på ulike løvtrær, blant annet i bøkefamilien.
Utbredelse
Slekten er utbredt i Sørøst-Asia, fra India i vest til Sulawesi i øst.
2. arrondissement
2. arrondissement i Paris ble en del av byen etter byutvidelser på 1400- og 1500-tallet. Den første bybebyggelsen stammer fra 1300-tallet. På Karl Vs tid lå byens murer ved Rue d'Aboukir. Ludvig XIII anla murer omtrent der Les grands Boulevards går i dag.
Kenneth Rush
Fra 3. til 23. september 1973 var han fungerende utenriksminister
Rikke Lind
Rikke Lind (født 27. juni 1968) er en norsk politiker (Ap) og fra januar 2022 administrerende direktør i SJ Norge.
Lind er fra Akershus. Hun var vararepresentant til Stortinget i perioden 1997–2001 og rykket opp til fast representant etter at Anneliese Dørum døde 4. november 2000. Fra 2007 til 2012 var Lind statssekretær i Nærings- og handelsdepartementet, en post hun overtok etter forgjengeren Karin Yrvin etter at Odd Eriksen fratrådte som næringsminister. I 2012 ble hun ansatt som generalsekretær i Redningsselskapet, en stilling hun hadde til 2021.
Lind har lærerutdanning fra Høgskolen i Oslo, men har ikke jobbet i dette yrket annet enn som vikar like etter videregående skole.
Hun har hatt en rekke ulike politiske verv og stillinger i Akershus og i Arbeidernes ungdomsfylking/Arbeiderpartiet.
Lind jobbet i perioden 2001–2007 i ulike næringslivsorganisasjoner, som Energibedriftenes landsforening og Norges rederiforbund. Hun har også sittet i en lang rekke styrer.
Luis Muriel
Luis Fernando Muriel Fruto (født 16. april 1991) er en kolombiansk fotballspiller som spiller for den italienske klubben Atalanta BC.
Landslaget
Han ble tatt ut i s tropp til VM i fotball 2018 i Russland.
Isnus
Isnus er en slekt med biller som tilhører familiegruppen bladbiller (Chrysomelidae).
Utseende
Små, brede, blanke bladbiller.
Tor Hedberg
Tor Hedberg var sønn av forfatteren Frans Hedberg. Han var kunst- og litteraturkritiker i Svenska Dagbladet 1897–1907 og kunstkritiker i Dagens Nyheter 1921–1931. 1910–1922 var han sjef for Kungliga Dramatiska Teatern og fra 1924 sjef for Thielska galleriet. Fra 1922 var han medlem av Svenska Akademien på stol nummer 4. Han var gift med skuespillerinnen Stina Holm.
David Phelps
David Phelps (født 1969) er en amerikansk vokalist, sangforfatter og arrangør som er mest kjent for sitt engasjement som tenor og solist i Gaither Vocal Band. Han deltok der i åtte år, så gikk han solo, men har siden kommet tilbake til utgangspunktet. Både mens han var i Gaither Vocal Band og senere har han gitt ut en rekke soloalbum, inkludert tre album med julesanger. Med Gaither Vocal Band deltok han i seks av Billy Grahams møtekampanjer. Fra 1994 til 1996 var han artist-in-residence i First Baptist Church, Hurst (Texas).
Isnus
Levevis
Isnus petasus lever i galler bebodd av maur i slekten Crematogaster på akasier (Acacia drepanoloba). De er samme farge som maurene og er trolig helt avhengige av dem, men det er ikke kjent hva de eter.
David Phelps
David Phelps er en lyrisk tenor med evne til å holde høye toner i lang tid. Opptak fra konserter viser at han har mer enn tre oktavers spenn i sin stemme. Dette kan oppleves både på Just As I Am fra albumet Revelation og på konserter. I Gaither Vocal Band nyttet man ofte dette spennet.
Isnus
Utbredelse
Slekten er utbredt i Afrika.
David Phelps
Han er gift med Lori, de har fire barn og bor i nærheten av Franklin (Tennessee). I oktober 2008 holdt han konserter i Haugesund og Bergen.
COP
COP kan sikte til:
Ustekveikja
Ustekveikja er en elv, og en del av øvre Drammensvassdraget. Den har sitt utspring i Ustekveikvatnet (1260 moh) like ved Fagervatn i Ulvik kommune i Vestland, på Hardangervidda, rett nord for Hardangerjøkulen. Elven renner sørøstover, ned til det regulerte Finsevatnet (1215–1212 moh) ved Finse og derfra videre sørøstover gjennom en rekke regulerte og uregulerte vann, blant andre Nygardsvatnet (995–984 moh) i Hol kommune i Viken, Sløddfjorden (985–970 moh) og Ustevatn (985–968 moh) ved Ustaoset, også det i Hol. Nedenfor Tungevatn ligger Ustekveikja kraftverk.
Etter Ustevatn skifter elven navn til Usta og renner nordøstover til Ustedalsfjorden ved Geilo. Lenger ned i dalen blir Usta til Hallingdalselva.
Annen bruk
Ustekveikja har gitt navn til Ustekveikja Energi AS, et energiselskap fra Geilo i Buskerud, Viken, grunnlagt i 1992. Tidligere hadde Ustekveikja Energi også to kraftverk, Ustekveikja og Ørteren.
José Gaspar Rodríguez de Francia
José Gaspar Rodríguez de Francia y Velasco (født 6. januar 1766 i Yaguarón i det som nå er Paraguarí i det daværende visekongedømmet Río de la Plata, død 20. september 1840 i Asunción), også kalt Doctor Francia, Karaí-Guazú (tittel på guaraní oftest oversatt som Store leder) og el Supremo (den øverste), var en paraguayansk  diktator. Rodríguez de Francia styrte Paraguay nesten uten utenlandsk innflytelse fra landets uavhengighet fra Spania til han døde i 1840. Han er blitt regnet som far til den paraguayanske nasjon.
Bakgrunn
Han studerte ved klosterskolen San Francisco i Asunción, til å begynne med i det øyemed å bli katolsk prest. Men presteviet ble han aldri. Den 13. april1785, etter fire års studier, ble han doktor i teologi og magister i filosofi fra universitetet i Córdoba, i det som ikke lenge etter skulle bli Argentina. Etterhvert ble han jurist. Han talte fem språk (guaraní, spansk, fransk, latin og noe engelsk). I studietiden var han blitt kjent med opplysningstidens tanker og senere med den franske revolusjon.
Karriere
José Gaspar Rodríguez de Francia virket som advokat og dommer i Asunción. Francia fikk avsmak av Paraguays spansk-påførte klassesystem, og som advokat foretrakk han å forsvare de svake mot de velstående.
Politikk
Ved revolusjonens utbrudd ble han i 1811 revolusjonsjuntaens sekretær, og ble i 1813 valgt han til en av landets konsuler. I 1814 styrtet han sin medkonsul, frihetshelten Fulgencio Yegros, og gjorde seg selv til diktator. Fra 1817 utropte han seg selv til diktator på livstid.
Som despot styrte han landet ved forfølgelser og terror. I folket var han kjent som «El Supremo», den høyeste.
Han forbød all opposisjon og avskaffet den høyere utdannelse, aviser, postverket og den katolske inkvisisjonen, samtidig som han opprettet et hemmelig politi som var lojal mot ham alene. Etterhvert belagla han den katolske kirkes eiendommer og omgjorde godsene til kollektivjordbruk.
Han utså seg selv til overhode for den katolske kirke i Paraguay, noe som fikk paven til å ekskommunisere ham.
I 1820 utbrøt opprør mot Francia, anført av den av ham avsatte Fulgencio Yegros. Opprøret ble slått ned, Yegros ble fengslet og henrettet. Men hendelsen rystet Francia, og resten av livet ble han stadig mer paranoid.
I hans senere leveår ble det stadig tydeligere at han var psykisk syk. Francia bestemte for eksempel at alle hunder måtte skytes. Han bestemte at alle måtte lette på hatten når han passerte, og at de som ikke bar noen hatt måtte gå med en hattebrem for å kunne lette på den.
Privatliv
Francia giftet seg ikke, men hadde en lang rekke elskerinner og fikk minst syv barn. Han hadde et for sin samtid ekstremt liberalt syn på seksualitet og lot legalisere både prostitusjon og sex utenfor ekteskapet.
Francia levde meget enkelt; ved hans død ble det oppdaget at han ikke hadde tatt ut personlig lønn på flere år.
Fylkesvei 164 (andre betydninger)
I Norge finnes fylkesvei 164 i de følgende fylkene:
Abandonere
Abandonere er i norsk et fremmedord for å gi fra seg, forlate eller avstå. I juridisk terminologi kan det bety at en eier gir fra seg rettigheter til en verdigjenstand. I konkursrett refererer det til at konkursboet oppgir beslag av en gjenstand som normalt burde tilhørt konkursboet, men som er uten økonomisk interesse.
Størrelsesklasse
Størrelsesklasse (Mag) er en inndeling av astronomiske objekter etter hvor mye lys de sender ut.
Abandonere
Ordet stammer fra fransk abandonner som er avledet av abandon «overgivelse», som kommer fra det gammelfranske uttrykket mettre a bandon, «plassere under makten til»
Størrelsesklasse
For 2,500 år siden delte den greske astronomen Hipparkhos alle synlige stjerner i klasser fra 1–6 etter lysstyrke. De klareste stjernene kalte han «første størrelsesklasse», og inndelingen brukes fremdeles innen astronomien selv om det er blitt noe modernisert og kvantifisert.
Kontraaltklarinett
Kontraaltklarinett er et musikkinstrument i treblåserfamilien, og er en stor variant av klarinetten. Den er stemt i Ess, med grunntone Ess en oktav under altklarinetten, derav navnet, skjønt den kalles også E♭-kontrabassklarinett. Rekkevidden spenner fra Gess1 eller Ess1 og ca. tre oktaver oppover. Den noteres i G-nøkkel som transponerende instrument. Kontraaltklarinetten har oppnådd en viss popularitet innen janitsjarorkester, mye fordi den – i motsetning til bassklarinetten – når dypt nok til å kunne spille dype tuba-, fagott- og kontrabass-partier, og at det er lett å transponere noter skrevet for disse instrumentene.
Kontraaltklarinetten ser ut som en stor bassklarinett.
Størrelsesklasse
Den moderne inndelingen av størrelsesklasser bygger på målinger av den lysmengden som kommer fra et astronomisk objekt, angitt på en logaritmisk skala:
Salg
Salg er å levere en vare eller tjeneste, til en avtalt pris og dermed flytte eiendomsretten til varen fra selgeren til kjøperen. Levering mot betaling er en juridisk regulert transaksjon.
Adopsjonsprosessen som fører frem til salg beskrives slik i markedsteorien: Oppmerksomhet, interesse, prøve, adopsjon. Teorien beskriver det engasjementet som skjer fra selgerens og kjøperens side før kjøperen tar sin beslutning.
Mersalg
Dersom en kunde for eksempel skal bestille pizza for hjemlevering vil de sannsynligvis bli spurt om de vil ha med brus, dressing, ekstra ost eller et DVD-tilbud. Mersalg kan utgjøre store økonomiske gevinster og i mange tilfeller kanskje doble det planlagte kjøpet. Selgere blir derfor opplært og drillet i hvordan de enklest kan utføre enda et salg og det er ikke uvanlig å ha konkurranser blant selgere hvor de kan vinne premier eller få provisjon av mersalget for å motivere dem til å selge mer. En god selger kan dermed øke inntjeningen for en bedrift.
Referanser
Prodej
Bundesliga 2011–2012
Denne sesongen av Bundesliga var den 49. sesongen. Sesongen startet den 5. august 2011 og ble avsluttet den 5. mai 2012. Det ble avholdt en vinterpause som varte fra 17. desember til 20. januar 2012. De to nyopprykkede lagene var Hertha BSC, Augsburg, mens Borussia Mönchengladbach vant play-off turneringen og holdt seg i Bundesligaen.
Resultater
Oppdatert 22. april
Bortekamper = loddrett
Toppscorere
Oppdatert 17. mars
Målgivende
Oppdatert 17. mars
Robert Louis Stevenson
Robert Louis Stevenson (født 13. november 1850 i Edinburgh, død 3. desember 1894 i Vailima på Samoa) var en skotsk forfatter som blant annet skrev Skatten på sjørøverøya, Kidnappet og Dr. Jekyll og Mr. Hyde. Han regnes som han som skulle gjenopplive skotsk litteratur etter Walter Scott.
Biografi
Han ble ferdig utdannet advokat i 1875, 25 år gammel, men praktiserte aldri. Fra han var 18 år, droppet han Balfour fra navnet sitt og forandret Lewis til Louis (men lot det fremdeles uttales Lewis) og begynte å bruke de kjente initialer RLS.
Stevenson var ofte på reisefot pga sine helseproblemer, og reiste blant annet til Frankrike, Belgia, Sveits, i de skotske fjellene, USA og til Stillehavet. På en reise i Frankrike møtte han den amerikanske Fanny Osbourne som han giftet seg med. Dette sjokkerte hans slektninger, spesielt fordi hun var amerikansk og ti år eldre enn ham, samt fraskilt med to barn. Stesønnen Lloyd Osbourne kom til å skrive flere bøker sammen med Stevenson. Paret reiste til USA i 1879/80, en reise som ødela helsen hans for god. Ekteskapet med Fanny Osbourne kom til å bety mye for Stevenson. Uten hennes viljestyrke og markante personlighet ville han neppe ha levd så lenge som han gjorde, og heller ikke skrevet såpass mange bøker.
I 1884 slo familien seg ned i traktene utenfor Bournemouth, i et hus de kalte Skerryvore. I de neste tre årene var Stevenson mye sengeliggende, men skrev sine kjenteste bøker: Skatten på sjørøverøya, Dr Jekyll og Mr Hyde, Underwood, samt flere. I 1888 leide familien skonnerten Casco og forlot San Fransisco på en tre års rundreise i Stillehavet. Klimaet der førte til vesentlig bedring i Stevensons helse, og familien slo seg ned i landsbyen Vailima på Upolu, en av øyene i Samoa. For første gang i sit liv opplevde Stevenson å ikke være plaget av sykdom. Hans mor som var blitt enke, brøt opp fra Edinburgh og kom flyttende til Samoa - medbringende spisestuemøblene som fikk plass i villa Vailima.
På Samoa følte Stevenson seg noe isolert fra omverdenen. Fra første stund prøvde han å forstå kulturen og politikken i Polynesia, noe som inspirerte ham til en rekke bøker og at han vant lokalbefolkningens hjerte. Av dem fikk han tilnavnet Tusitala, «han som forteller historier». Veien mellom Vailima og Apia ble laget av frivillige samoanere, i takknemlighet for den innsatsen Stevenson gjorde ved å hjelpe noen politiske fanger ut av fengsel. Veien fikk tilnavnet Alo Loto Alofa, «de elskende hjerters vei», og ble ferdig to måneder før forfatteren døde.
Robert Louis Stevenson døde 44 år gammel av hjertestans og ble begravet på fjellet Vaea. På graven står hans dikt Rekviem gjengitt:
Forfatterskapet
Robert Louis Stevensons første forsøk som forfatter kom da han var 16 år med den historiske stykket The Pentland Rising: A Page of History i 1866. Den ble utgitt anonymt i et lite opplag på hans fars bekostning og er i seg selv en interessant prolog til hans senere historiske romaner. Fortellingen, fulgt av fotnoter og referanser, tar for seg et skotsk opprør i 1666 i Pentland mot grusomhetene og den engelske undertrykkelsen.
Deretter fulgte reiseskildringer og essays, før han i 1883 slo igjennom som forfatter av romanen Skatten på sjørøverøya, som var inspirert av Robinson Crusoe og handlet om en spennende skattejakt og sjørøvere. Verdenskjent ble han med romanen Dr. Jekyll og Mr. Hyde, som regnes som den første psykologiske thrilleren eller spenningsromanen. Hans historiske romaner følger tradisjonen som ble staket ut av landsmannen Walter Scott og leses fremdeles i dag, deriblant Kidnappet (1886), Den svarte pil (1888), Herren til Ballantrae (1889), Catriona (1893) og den uferdige Weir of Hermiston (1896) som var Stevensons forsøk på å forstå ungdomskonflikten med sin far. Teksten er vakker prosa med innsiktsfull psykologi og troverdige replikker, og betraktes ofte som Stevensons mesterverk.
I dag er Stevenson mest kjent gjennom de forkortete utgaver av hans romaner som er tilpasset barn.
Stevenson hentet mye inspirasjon fra forfattere som Shakespeare, Walter Scott, Daniel Defoe, Mary Shelley, Alexandre Dumas, Robert Michael Ballantyne og H.C. Andersen, og selv inspirerte han andre forfattere som Bram Stoker, Franz Kafka, Bjarne Reuter og Björn Larsson. Sistnevnte har skrevet en roman om Long John Silvers livshistorie, den enbente piraten fra Skatten på sjørøverøya.
Pseudodemonax
Pseudodemonax er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor, avlang, brokete farget trebukk. Antennene er gulbrune, tynne, noe lengre enn kroppen. Pronotum og dekkvingenes fremre del er gulbrune, dekkvingenes bakre del hvite med to svarte streker. Pronotum er omtrent sylindrisk, med en pigg noe bak midten av hver side. Dekkvingene er jevnbrede. Beina er mørkbrune, lange og slanke.
Utbredelse
Arten lever på Borneo (Sabah).
Billy Bishop Toronto City lufthavn
Billy Bishop Toronto City Airport er en lufthavn i Toronto i Canada. Den har sitt navn etter det canadiske flyveresset luftmarskalk William Avery «Billy» Bishop.
Flyplassen huset Flyvåpnenes Treningsleir (FTL), bedre kjent som Little Norway fra august 1940 til mai 1942, da de norske flyverne flyttet til Muskoka Airport nord for Toronto.
Mike Conley
Michael Alex Conley (født 5. oktober 1962 i Chicago, Illinois) er en tidligere amerikansk friidrettsutøver. Hans beste gren var tresteg, men han var også en fremragende lengdehopper.
På 1980-tallet og tidlig på 1990-tallet var Mike Conley blant verdens fremste tresteghoppere. Han tok sølv under OL 1984 i Los Angeles, etter landsmannen Al Joyner. Under OL 1992 i Barcelona ble han olympisk mester. Han deltok også under Sommer-OL 1996|OL 1996 i Atlanta, og tok fjerdeplassen i tresteg, bare fire centimeter fra en bronsemedalje.
Mike Conley har også flere medaljer fra verdensmesterskap:
H-40
H-40 er en type kjølbåt, det vil si mindre seilbåt med kjøl, som ble konstruert i 2006 av den finske seilbåtkonstruktøren Hans Groop (1932–). Den første båten ble sjøsatt i Lysekil i mai 2007. Båten er relativ smal i forhold til lengden.
Båten ble laget siden en gruppe H-35 seilere ønsket seg en større båt, men ikke fant en som tilfredsstilte kravene.
Konstruksjon
Skrog og dekk er bygget i glassfibersandwich med balsa som distansemateriale. I ytterskiktet er det brukt isopolyester for å minke risiko for osmose. Skottene er laminert til både skrog og dekk og skroget har langsgående bunnstokker. I baugen er det et vanntett kollisjonsskott.
Finnekjølen er i bly med en L-bulb. Roret har skeg.
Riggen er av brøkdelstype og to sett vinklede salingshorn og rigges med maksimalt 105 % fokk. Et evt rullesystem til fokken kan plasseres under dekk.
Innredning
Siden kokpiten er trukket relativ langt frem og båten er smal, blir innredningen liten til å være en båt på 40 fot. Innredningen har tradisjonell planløsning med akterkøye og bad til styrbord og bysse til babord med et lite kartbord i forlengelsen av byssen. Foran dette er det salong med I- og L-sofaer og masten kommer ned i fremkant av salongbordet. Foran salongen er det forpigg med køye for to. Innredningen er i mahogni. Totalt kan seks personer overnatte i båten og ståhøyden ved nedgangen er 1,90 m.
Motoren er noe utradisjonelt plassert akter for salongbordet og motorkassen brukes som ekstra sitteplass. Plasseringen gir enkel adkomst til motoren.
Arkivskaper
En arkivskaper er en organisatorisk enhet eller en person som danner arkiv som ledd i sin virksomhet. En arkivskaper kan være et offentlig organ, en bedrift, en organisasjon, en institusjon, en stiftelse etc. eller en del av en slik enhet. Slik sies det på Arkivverkets hjemmeside under arkivbegreper. En arkivskaper kan også være en privatperson eller en familie. Arkivet hos en arkivskaper består av arkivdokumenter.
En arkivskaper kan velge å sette bort hele eller deler av driften av arkivet. Offentlige organer vil i slike tilfelle fortsatt ha ansvaret for at eget arkiv driftes forsvarlig etter arkivloven og arkivforskriftene.
Nationalteatern
Nationalteatern startet som et teaterkollektiv i Lund i Sverige i 1969, og som flyttet til Göteborg året etter. Etter hvert som kollektivet utvidet seg ble også nedslagsfeltet større, og Nationalteaterns Rockorkester, senere bare Nationalteatern, begynte å spille. Bandet gikk i oppløsning i 1981, mens teatergruppen ble oppløst i 1994. I 1991 begynte bandet å spille sammen igjen, og de har den dag i dag sporadiske gjenforeningsturneer. Nationalteatern regnes som et av de viktigste progressiv rock og proggbandene i Sverige.
Ifølge Lennart Eriksson i Ebba Grön var Nationalteatern, og særlig 1978-utgivelsen Barn av vår tid, en forutsetning for mye av den svenske punken.
MK-X
MK-X (Mattekode-X) er et norsk barneprogram som gikk to sesonger på NRK Super fra 2013 til 2014. Hver episode tok for seg ulike matematikkproblemer som barna Helene, Helge, Mirja og Markus skulle løse ved hjelp av ungdommer de tilkalte i mattesentralen.
Serien ble kåret til beste barne- eller ungdomsprogram under Gullruten 2015.
Medvirkende
Gjesteroller:
Regi:
Prosjektleder:
Andøya Avis
Andøya Avis var en lokalavis som utkom på Andenes i Nordland i perioden 1925 til 1982. Avisen ble etablert av Magnus Andersen, som hadde vært med på å etablere avisen Vesterålen på Sortland i 1921. Fra 1979 var Andøya Avis knyttet til Norsk Arbeiderpresse (nå A-pressen).
Avisen gikk konkurs første gang i 1979. Da sikret A-pressen gjennom Nordlys seg retten til avisnavnet, og forsøkte å relansere avisen.
Samtidig var det stablet på beina en ny lokalavis, Andøyposten, som kom med første utgave 10. august 1979, mens nye Andøya Avis kom dagen etter.
En veritabel aviskrig utspant seg, noe som inkluderte etableringen av avisen Øynytt på Sortland. Andøy Avis og Øynytt ble senere slått sammen, men gikk på ny konkurs i 1982.
Mälartorget
Historie
På Petrus Tillaeus' kart fra 1733 framgår det at på plassen der Mälartoget ligger var det planlagt ytterligere tre kvartaler sørvest for kvartalene Caron, Jason og Midas som skulle kalles henholdsvis Amerika, Afrika og Asia og som skulle bygges etter en omfattende utfylling av området, men det ble aldri gjennomført. Torget og en ny havn ble bygget på midten av 1800-tallet, med en noe mindre utfylling.
Torget ble i 1869 opptatt blant de allmänna försäljningsplatser, avsatt "till försäljning af landtmannavaror, införda med de ångbåtar, som invid samma torg tillägga". På dette området var det tidligere en stor kloakk- og avfallsdynge, omgitt av et gjerde hvor Stadsholmens latrinetønner ble tømt. Stedet ble derfor kalt Flugmötet, navnet var såpass offisielt at det stod i en veiviser fra 1844. I Arthur Thesleffs bok Stockholms förbrytarspråk och lägre slang kalles plassen Bonntorget.
Avfallsdyngen ble fjernet på slutten av 1800-tallet, og to av Sveriges første salgshaller, Köttorgshallen og Munkbrohallen ble bygget på stedet. Disse forsvant da Gamla stans tunnelbane-inngang kom i 1950.
I Midas-kvartalet ble Johan Fredrik Åboms tidlige leiegård av kontinental type bygget i 1860. Etter 1936 inneholdt den kinoen Hansa med 110 sitteplasser. Over inngangsdøren lyste ordet «BIO» i neonbokstaver. Filmvisningene opphørte i 1954, deretter ble lokalet overtatt av Teatern i Gamla stan. I kvartalet lå tidligere en sukkermølle som i 1903 ble revet for å gi plass til Sam Kjellbergs privatbolig og næringsbygg i jugendstil. AOS Arkitekter utformet i 1956 bygningen som nå huser Munkbrohallen. Opprinnelig ble det bygget som kontorer for Stockholms Spårvägar.
Angra Mainyu
Angra Mainyu (Aŋra Mainyu) eller Aŋra Mainiuu er det avestiske navnet på Zoroastrismens hypostase som representerer ødeleggelsens onde ånd. I denne religionens dualisme er han anfører av helvetes makter, og han er fruktbarhetens og livets fiende. Han står i et motsetningsforhold til den hellige ånd (Spənta Mainyu) og dermed også til den høyeste Gud. Det middelpersiske navnet er Ahriman.
I Den eldre Avesta omtales Angra Mainyu i en av Gāthāsangene, som den zoroastriske tro tilskriver Zarathustra selv. I den yngre Avesta omtales Angra Mainyu flere ganger, deriblant i Vendidad. I zurvanismen (4. århundre e.Kr.) ble dilemmaet ved hans eksistens i en guddommelig plan, forklart som resultatet av den frie vilje. I Pahlavilitteraturen (ca 300 f.Kr. – 1100-tallet e.Kr.) er han under navnet Ahriman omtalt som en ond, utadrettet ånd. Ahriman var også sentral innenfor manikeismen. I moderne tid er forestillinger om Ahriman blant annet å finne innenfor antroposofien.
Ago Markvardt
Ago Markvardt (født 11. august 1969 i Elva) er en tidligere sovjetisk/estisk kombinertløper.
Under OL 1994 på Lillehammer lå Markvardt på andreplass etter hopprennet, men falt ned på femteplassen etter langrennet. Sammen med Allar Levandi og Magnar Freimuth kom det estiske laget på fjerdeplass i lagkonkurransen.
I 1997 gikk Markvardt igjen glipp av en medalje ved et internasjonalt mesterskap, da han ble nummer fire i normalprogrammet under verdensmesterskapet i Trondheim.
Markvardts beste resultat i en verdenscupøvelse var en åttendeplass i 1994 i Trondheim, en plassering han tangerte i 1996 i Lahtis.
Losbylinja
Losbylinja (Losbylinna) var et 6 km langt jernbanespor mellom Østmorksaga (Vasshjulet) ved Losby, og Hovedbanen ved Fjellhamar i Lørenskog kommune i Akershus.
Linja ble anlagt i 1861 for å frakte tømmer mellom saga og Hovedbanen. Før jernbanelinja ble bygd hadde tømmeret blitt transportert med hest og vogn, og delvis ved fløting i Losbyelva. Fra 1861 til 1885 ble det brukt lokomotiver fra Hovedbanen, men det ble for dyrt å holde jernbanen i god nok stand for lokomotivene, så man gikk over til å bruke hester som drivkraft. Losbylinja fikk imidlertid bruke Hovedbanens vogner fram til 1900.
I 1914 ble ei motordrevet tralle tatt i bruk som trekkraft. Tralla hadde ikke bremser, og det hendte ulykker på linja.
Losbylinja ble lagt ned rundt 1940/41. Tyskerne fjernet skinnene i 1944.